***Приложение 4***

**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ**

**ПО**

**Програма за морско дело и рибарство 2014-2020**

**Процедура чрез подбор на проекти**

**BG14MFOP001-5.020 „Мерки за предлагане на пазара - сектор "Риболов"**

Мярка 5.3 „Мерки за предлагане на пазара“, чл. 68, параграф 3 от Регламент (ЕС) 508/2014 изменен с Регламент (ЕС) 2022/1278 на Eвропейския Парламент и на Съвета от 18 юли 2022 година по отношение на специални мерки за смекчаване на последиците от агресивната война на Русия срещу Украйна върху риболовните дейности и за ограничаване на въздействието от сътресението на пазара, причинено от тази агресивна война, върху веригата на доставки на продукти от риболов и аквакултури.

Оценяват се само проектни предложения, получени чрез системата ИСУН 2020. Оценката се извършва на база критерии, съдържащи се в Условията за кандидатстване, утвърдени от ръководителя на Управляващия орган (УО) на Програма за морско дело и рибарство (ПМДР) 2014 – 2020 г. Методологията и критериите не подлежат на изменение по време на провеждането на оценката.

Процедура на подбор на проектни предложения е такава, при която:

- всеки кандидат представя проектно предложение чрез електронен формуляр за кандидатстване, изготвен в съответствие с условията за кандидатстване, въз основа на публикувана обява;

- подборът на проектни предложения по настоящата процедура ще се основава на принципа на финансиране, основано на нуждите – съответствие с основните предизвикателства пред бизнеса/икономиката. За финансиране ще бъдат предложени проектните предложения, които съответстват на критериите за оценка, по реда на тяхното постъпване, до изчерпване на финансовия ресурс по процедурата.

- оценката на проектните предложения по настоящата процедура се извършва от комисия, определен с акт на Ръководителя на Управляващия орган.

- подадените проектни предложения, за които не е налице финансов ресурс не подлежат на финансиране до освобождаване на финансов ресурс.

- за одобрените за финансиране проектни предложения се сключва административен договор за предоставяне на безвъзмездна финансова помощ.

**1. Критерии за оценка на административното съответствие и допустимостта на кандидата и проектното предложение:**

|  |  |  |  |  |
| --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** |
|  | Формулярът за кандидатстване е подаден по електронен път чрез системата ИСУН 2020 и е подписан с валиден КЕП от лице с право да представлява кандидата или упълномощено от него лице.  В случаите, когато кандидатът се представлява само заедно от няколко физически лица, проектното предложение се подписва от всяко от тях при подаването. |  |  |  |
|  | Нотариално заверено изрично пълномощно за подаване на проектното предложение и/или за подписване на административния договор за предоставяне на безвъзмездна финансова помощ – попълнено по примерен образец (Приложение № 3.1.) - прикачено в ИСУН 2020 или изрично пълномощно за подаване на проектното предложение и/или за подписване на административния договор за предоставяне на безвъзмездна финансова помощ, попълнено по примерен образец (Приложение № 3.1.), подписано с КЕП от лице с право да представлява кандидата.  В случай че кандидатът се представлява заедно от няколко физически лица, пълномощното се подписва от всички тях. |  |  |  |
|  | Опис на разходооправдателните документи с доказателство за извършване на плащането по тях по образец, коректно попълнена и във формат \*.xsls или \*.xsl. |  |  |  |
|  | Декларация, че кандидатът е запознат с Условията за кандидатстване и Условията за изпълнение – попълнена по образец (Приложение 2.1).  *Декларацията се попълва и подписва от всички лица с право да представляват кандидата, независимо дали представляват заедно или поотделно.* |  |  |  |
|  | Кандидатът е предоставил копия от приходни фактури на кандидата, които да удостоверяват дейността му за периода месец март 2022 г. до месец декември, 2022 г. в опис във електронен формат. В случаите, когато кандидатът реализира уловите си в собствено преработвателно предприятие, се представят декларации за първа продажба, придружени от опис в табличен вид. |  |  |  |
|  | Административен договор за предоставяне на безвъзмездна финансова помощ по процедурата - попълнен по образец (Приложение 3), подписан с валиден КЕП от лицето/лицата с право да представлява/т кандидата или от упълномощено лице, и прикачен в ИСУН 2020. |  |  |  |
|  | Удостоверение за липса на задължения към общината по седалището на кандидата (извършва се служебна проверка от УО на ПМДР 2014-2020 г.);  или  Удостоверение от община по седалище на кандидата, от което да е видно, че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв.  или  Документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение. |  |  |  |
|  | Удостоверение от Националната агенция за приходите за липса на задължения на кандидата (извършва се служебна проверка от УО на ПМДР 2014-2020 г.);  или  Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв.  или  Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения. |  |  |  |
|  | Кандидатът притежава валидно разрешително за стопански риболов, в съответствие с чл. 17, ал. 1 от ЗРА, удостоверение за придобито право за усвояване на ресурс от риба и други водни организми и/или специално разрешително за улов на определен квотиран вид риба или други водни организми в предвидените от закона случаи за допустимия период. |  |  |  |
|  | Кандидатът е собственик на риболовния кораб или има правното основание да ползва кораба, за който кандидатства за допустимия период. |  |  |  |
|  | Свидетелство за съдимост на всички лица, с право да представляват кандидата, независимо от това дали заедно и/или поотделно, и/или по друг начин (извършва се служебна проверка от УО на ПМДР 2014-2020 г.). |  |  |  |
|  | Удостоверение от органите на Изпълнителна агенция „Главна инспекция по труда“ (издадени не по-рано от 1 месец преди датата на представянето им) за доказване липса на установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен. |  |  |  |
|  | Кандидатът не попада под което и да е от условията, изброени в т. 11.2 Критерии за недопустимост на кандидатите от Условията за кандидатстване и изпълнение по настоящата процедура. |  |  |  |
|  | Кандидатът е собственик или наемател на риболовни кораби на Съюза, съгласно т. 11.1 Критерии за допустимост на кандидатите от Условията за кандидатстване и изпълнение по настоящата процедура. |  |  |  |
|  | Общият размер на заявената безвъзмездна помощ на проекта е по-нисък или равен на 200 000 лева. |  |  |  |
|  | В Декларация, че кандидатът е запознат с Условията за кандидатстване и изпълнение (Приложение 2.1), е посочена банкова сметка на кандидата. |  |  |  |
|  | Счетоводна документация за всеки един риболовен кораб, която предоставя конкретни данни, отразени чрез отделни счетоводни аналитични сметки или в отделна счетоводна система за всеки риболовен кораб. Документите следва да са заверени от главния счетоводител и собственика/управителя на кандидата. |  |  |  |
| 17.1 | Разходооправдателните документи, които са включени в описа по т. 3 са аналитично осчетоводени за съответния риболовен кораб. |  |  |  |
|  | Кандидатът изпълнява условието да получи компенсация вследствие на последиците от агресията на Русия в Украйна, за съответния риболовен кораб, единствено по реда на настоящата процедура (по чл. 68 (3), от Регламент (ЕС) 508/2014) в съответствие с разпоредбите в т. 11.1 Критерии за допустимост на кандидатите от Условията за кандидатстване и изпълнение по настоящата процедура. |  |  |  |
| 18.1 | При отговор Да на въпрос 18, Оценителната комисия е анулирала всички подадени заявления, предхождащи последното. |  |  |  |
| 19. | Кандидатът е осъществявал активна риболовна дейност през 2022 г., минимум 60 дни – служебна проверка от ИАРА |  |  |  |
|  | Кандидатът не е получили подпомагане по други процедури на оперативни програми, включително ПМДР 2014 -2020 или национални мерки или донорски програми на ЕС вследствие от агресивната война на Русия срещу Украйна върху риболовните дейности и за ограничаване на въздействието от сътресението на пазара, причинено от тази агресивна война, върху веригата на доставки на продукти от риболов и аквакултури. |  |  |  |

**При несъответствие с изискванията по т. 9, 10, 13, 14 и 19, проектното предложение се отхвърля.**

В случай че и след допълнителното им изискване по установения ред документите по т. 2-8 и т. 11, 12, 16 и т. 17 не бъдат предоставени от кандидата или са представени, но не съгласно изискванията, проектното предложение се отхвърля.

В случай че по време на оценката се установи надвишаване на общия размер на заявената безвъзмездна помощ над определения в Условията за кандидатстване и изпълнение максимален праг в съответствие с т. 15, Оценителната комисия служебно го намалява до максимално допустимия размер.

В случай че по време на оценката се установи наличие на недопустими разходи, Оценителната комисия служебно премахва/коригира съответните разходи от бюджета на проекта.

Извършените корекции на данни в бюджета не могат да водят до: увеличаване на размера на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности нарушаване на принципите по чл. 29, ал. 1, т. 1 и 2 от ЗУСЕФСУ.

При наличие на положителна резолюция в т. 18, се извършва проверка на последователността на подаване на заявленията и се анулират всички подадени заявления, предхождащи последното.

При наличие на положителна резолюция в т. 20, помощта на кандидата се преизчислява, като се извадят декларираните разходи в периода който се дублира с другите процедури и мерки вследствие от агресивната война на Русия срещу Украйна.

**2. Техническа и финансова оценка**

В съответствие с изискванията на Регламент (ЕС) 2022/1278 на Европейския Парламент и на Съвета от 18 юли 2022 година за изменение на Регламент (ЕС) № 508/2014 по отношение на специални мерки за смекчаване на последиците от агресивната война на Русия срещу Украйна върху риболовните дейности и за ограничаване на въздействието от сътресението на пазара, причинено от тази агресивна война, върху веригата на доставки на продукти от риболов и аквакултури по мярката е предвидено извършването на техническа и финансова оценка като се прилага критерий за подбор на принципа „Първи по ред, първи по право” - prior tempore, prior jure. Помощта е предназначена за всички допустими оператори и до изчерпване на бюджета.